|  |
| --- |
|  ՀիմնավորումՀայաստանի Հանրապետության 2020 թվականի պետական բյուջեում վերաբաշխում և Հայաստանի Հանրապետության կառավարության 2019 թվականի դեկտեմբերի 26-ի N 1919-Ն որոշման մեջ փոփոխություններ և լրացումներ կատարելու մասին ՀՀ կառավարության որոշման նախագծի ընդունման անհրաժեշտությանվերաբերյալ |
| 1 | **Իրավական ակտի ընդունման անհրաժեշտությունը**  |
|  | «Ռուս-հայկական մարդասիրական արձագանքման կենտրոն» միջկառավարական ոչ առևտրային կազմակերպությունը (այսուհետ՝ ՌՀՄԱԿ կամ Կենտրոն) վերակազմակերպելու մասին Հայաստանի Հանրպետության կառավարության որոշման նախագծի ընդունման անհրաժեշտությունը պայմանավորված է Կենտրոնի տնօրինության հայկական կողմի անձնակազմի կարգավիճակը ՀՀ և ՌԴ կառավարությունների միջև 2015թ. մայիսի 19-ին ստորագրված միջկառավարական համաձայնագրի և **ՌՀՄԱԿ տնօրինության կանոնակարգի** դրույթներին հապատասխանեցնելու պահանջով։ |
| 2 | **Ընթացիկ իրավիճակը և առկա խնդիրները** |
|  | «Ռուս-հայկական մարդասիրական արձագանքման կենտրոն» միջկառավարական ոչ առևտրային կազմակերպությունը ստեղծվել է ՀՀ և ՌԴ կառավարությունների միջև 2015թ. մայիսի **19-ին ստորագրված միջկառավարական համաձայնագրով՝ կողմերի մասնային սկզբնական վճարումների հիման վրա։ ՌՀՄԱԿ կառուցվածքը և գործունեության կազմակերպումը սահմանվում է նշված Համաձայնագրի անբաժանելի մասը հանդիսացող Կանոնադրությամբ։** **Համաձայն ՌՀՄԱԿ տնօրինության կանոնակարգի 2-րդ մասի 2.2.1 կետի հետևյալ ենթակետերի, տնօրենը՝****6) սահմանում է Կենտրոնի տնօրինության աշխատակիցների պաշտոնեական պարտականությունները և հաստատում է նրանց պաշտոնեական հրահանգները,****15) ընդունում է Տնօրինության աշխատակիցների հետ աշխատանքային պայմանագրեր կնքելու և լուծարելու որոշուներ,****16) արձակում է Տնօրինության աշխատակիցներին պաշտոնների նշանակման հրամաններ,****18) կիրառում է տույժեր Տնօրինության այն աշխատակիցների նկատմամբ, որ երկիրները ներկայացնում են տնօրենը և համատնօրենը,****23) ղեկավարում է Կենտրոնի կառուցվածքային միավորների գործունեությունը։**Սակայն, քանի որ Կենտրոնի ստեղծելիս հ**այկական կողմի համար հաստիքներ չեն սահմանվել, ուստի այն գործել է ՀՀ ԱԻՆ փրկարար ծառայությունից գործուղված հաստիքների և անձնակազմի հաշվին**, որոնք չեն համարվում ՌՀՄԱԿ աշխատակիցներ, որոնց աշխատանքի են ընդունում ու ազատում ՀՀ ԱԻ նախարարը (սպաներին) և Փրկարար ծառայության տնօրենը (կրտսեր հրամկազմին և տեխնիկական սպասարկողներին) հետևաբար, ի տարբերություն ռուսական կողմի, հայկական կողմի տնօրենը (համատնօրենը) ենթակա անձնակազմի գործատուն չի կարող համարվել, իրավասու չի իրականացնել Միջկառավարական համաձայնագրով և իր Կանոնադրությամբ սահմանված բոլոր գործառույթները՝ դրանից բխող հետևանքներով։ Այս կապակցությամբ ՌՀՄԱԿ վարչության 2019թ. հունիսի 5-ի № 2/19 արձանագրային նիստում ընդունվել է որոշում՝ դիմել հայկական կողմի լիազոր մարմնին՝ առաջարկելով ներկայացնել ՀՀ կառավարություն որոշման նախագիծ ՌՀՄԱԿ վարչության կողմից 27.04.2020թ. № 1/20 արձանագրային նիստով հաստատված 19 հաստիքների պահպանման համար անհրաժեշտ ֆինանսական միջոցների տրամադրման վերաբերյալ: Միաժամանակ, տեղեկացնում եմ, որ ՀՀ արտակարգ իրավիճակների նախարարության (այսուհետ՝ Նախարարություն) «Սեյսմիկ պաշտպանության արևելյան ծառայություն» ՊՈԱԿ-ին ՀՀ 2020թ. պետական բյուջեով հատկացված միջոցներից աշխատավարձի ֆոնդի հոդվածով առաջացել է խնայողություն՝ թափուր հաստիքների հաշվին և ելնելով վերոգրյալից առաջարկվում է սույն թվականին ՊՈԱԿ-ի ազատ միջոցներից 15,540.0 հազար դրամը վերաբաշխել և հատկացնել «Ռուս-հայկական մարդասիրական արձագանքման կենտրոն» ՄՈԱԿ-ին: 2021թ. և հետագա տարիներին վերոնշյալ 19 հաստիքների պահպանման տարեկան ծախսերը նախատեսվում Է իրականացնել Նախարարությունում կառուցվածքային փոփոխությունների և օպտիմալացման արդյունքում խնայված միջոցների վերաբաշխման հաշվին, այսինքն ՀՀ պետական բյուջում լրացուցիչ ծախս չի առաջանա: |
| 3 | **Կարգավորման նպատակը և բնույթը** |
|  | Սույն կառավարության որոշման ընդունմամբ նախատեսվում է Ռուս-հայկական մարդասիրական արձագանքման կենտրոնի տնօրինության հայկական կողմի կարգավիճակը համապատասխանեցնել միջկառավարական համաձայնագրի և Կենտրոնի կանոնադրության դրույթներին: |
| 4 | **Նախագծի մշակման գործընթացում ներգրավված ինստիտուտները և անձինք** |
|  | Նախագիծը մշակվել է Հայաստանի Հանրապետության արտակարգ իրավիճակների նախարարության կողմից: |
| 5 | **Իրավական ակտի կիրառման դեպքում ակնկալվող արդյունքը** |
|  | Սույն նախագծի ընդունմամբ կվերացվեն Կենտրոնի հայկական կողմի կարգավիճակի հետ կապված վերոգրյալ անհամապատասխանությունները:  |

|  |
| --- |
| **ՏԵՂԵԿԱՆՔ****Նախագծի ընդունման առնչությամբ ընդունվելիք այլ իրավական ակտերի կամ դրանց ընդունման անհրաժեշտության բացակայության մասին** |
| Սույն նախագծի ընդունմամբ այլ իրավական ակտերի ընդունման անհրաժեշտություն չի առաջանում:  |
| **ՏԵՂԵԿԱՆՔ****Պետական բյուջեում կամ տեղական ինքնակառավարման մարմինների** **բյուջեների վրա ազդեցության** |
| Սույն նախագծի ընդունմամբ Հայաստանի Հանրապետության 2020 թվականի պետական բյուջեում լրացուցիչ ծախս չի առաջանա: |